5ί9Π3ΐυΓβ ΝοΙ 
\/6ΠΪίΘςΓ_ \ 




ϋΐ9ΐυΐΓ^#ΐ9Πθ(! 6γ 
νΑΚνΑΚΑ ΖΑΟΗ/' 
ϋθΐθ: 2018.06.(1 
ΕΕ8Τ 
Κθ35θπ: 5ί8Πθα ΡϋΡ 
(θΓη6θ88β(ί) ■ 

ΙοΜϋοη: Αϋτβ|5, ΕΙΙίγιϊΚο 
Τγρο9Γ3{ϊο 


21613 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1980 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ίδρυσης προγράμματος μεταπτυχιακών 
σπουδών με τίτλο: «Εφαρμοσμένη Φυσιολογία 
Αποκατάστασης στον Αθλητισμό και στην Άσκη¬ 
ση» του Τμήματος Φυσικοθεραπείας, της Σχολής 
Επαγγελμάτων Υγείας και Πρόνοιας (ΣΕΥΠ) του 
Αλεξάνδρειου Τεχνολογικού Εκπαιδευτικού Ιδρύ¬ 
ματος Θεσσαλονίκης (ΑΤΕΙΘ). 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στην αριθμ. 7991/158/ 
10-5-2018 κοινή απόφαση των Υπουργών Εργασίας, 
Κοινωνικής Ασφάλισης και Κοινωνικής Αλληλεγγύης 
και Οικονομικών, με θέμα «Πρόγραμμα επιδότησης 
διακοπών εργαζομένων, ανέργων και οικογενειών 
αυτών περιόδου 2018-2019, με Επιταγή Κοινωνικού 
Τουρισμού» ΦΕΚτ.ΒΊ 687/15-5-2018. 


ΑΠΟΦΑΣΕΙΣ 

Αριθμ. ΔΦ15/2557 (1) 

Έγκριση ίδρυσης προγράμματος μεταπτυχιακών 
σπουδών με τίτλο: «Εφαρμοσμένη Φυσιολογία 
Αποκατάστασης στον Αθλητισμό και στην Άσκη¬ 
ση» του Τμήματος Φυσικοθεραπείας, της Σχολής 
Επαγγελμάτων Υγείας και Πρόνοιας (ΣΕΥΠ) του 
Αλεξάνδρειου Τεχνολογικού Εκπαιδευτικού Ιδρύ¬ 
ματος Θεσσαλονίκης (ΑΤΕΙΘ). 

Ο ΣΥΓΚΛΗΤΟΣ 

ΤΟΥ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 13 του ν. 4485/ 
2017 (ΑΊ14) «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις», 
οι οποίες αναφέρονται στις αρμοδιότητες της Συγκλήτου. 

2. Την υπουργική απόφαση με αριθμ. 193992/Ζ1 / 
10-11 -2017 (ΦΕΚ 579/ΥΟΔΔ/14.11.2017) «Διαπιστωτική 
πράξη εκλογής Πρύτανη και τριών Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης». 


3. Τις διατάξειςτου ν. 4485/2017 και ιδίωςτα άρθρα 30 
«Γενικές διατάξεις», 31 «Όργανα διοίκησηςτων Π.Μ.Σ.», 
32 «Ίδρυση Π.Μ.Σ.», 33 «Διάρκεια φοίτησης και πιστωτι¬ 
κές μονάδες», 34 «Επιλογή, δικαιώματα και υποχρεώσεις 
μεταπτυχιακών φοιτητών», 35 «Δωρεάν φοίτηση - υπο¬ 
τροφίες», 36 «Διδακτικό προσωπικό», 37 «Πόροι - χρη¬ 
ματοδότηση ΠΜΣ», καθώς και τις μεταβατικές διατάξεις 
του άρθρου 85 (Α' 114). 

4. Τις διατάξεις του άρθρου 19 παρ. 7 του ν. 4521/2018 
(ΦΕΚ 38 Α72-3-2018). 

5. Την αριθμ. 216772/Ζ1/8-12-2017 υπουργική από¬ 
φαση (ΦΕΚ4334/τ.Β'/12-12-2017) «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

6. Τις διατάξεις του ν. 3374/2005 (ΦΕΚ 189/τ.Α') «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπωςτροποποιήθηκε 
και ισχύει. 

7. Το π.δ. 82/2013 (ΦΕΚ 123/τ.Α'/03-06-2013) «Συγχώ¬ 
νευση Σχολών - ΜετονομασίαΤμημάτων - Συγχώνευση 
Τμημάτων- ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ Θεσσαλονίκης». 

8. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

9. Το απόσπασμα του αριθμ. 13/14-11-2017 πρακτι¬ 
κού της Συνέλευσης του Τμήματος Φυσικοθεραπείας 
του Αλεξάνδρειου Τ.Ε.Ι. Θεσσαλονίκης. 

10. Την από 19-4-2018 θετική εισήγηση της Επιτρο¬ 
πής Μεταπτυχιακών Σπουδών του Αλεξάνδρειου Τ.Ε.Ι. 
Θεσσαλονίκης. 

11 .Το αριθμ. 10/19-4-2018 πρακτικό συνεδρίασης της 
Συγκλήτου του Αλεξάνδρειου ΤΕΙ Θεσσαλονίκης. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού αποφασίζουμε: 

Εγκρίνουμε από το ακαδημαϊκό έτος 2018-2019 τη 
λειτουργία του προγράμματος μεταπτυχιακών σπουδών 
«Εφαρμοσμένη Φυσιολογία Αποκατάστασης στον Αθλη¬ 
τισμό και στην Άσκηση» στο Τμήμα Φυσικοθεραπείας 
της Σχολής Επαγγελμάτων Υγείας και Πρόνοιας (ΣΕΥΠ) 
του Αλεξάνδρειου Τεχνολογικού Εκπαιδευτικού Ιδρύμα¬ 
τος Θεσσαλονίκης (ΑΤΕΙΘ), ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 980/01.06.2018 


Άρθρο 1 

Γενικές Διατάξεις 

Το Τμήμα Φυσικοθεραπείας της Σχολής Επαγγελ¬ 
μάτων Υγείας και Πρόνοιας (ΣΕΥΠ) του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙΘ) διοργανώνει και λειτουργεί από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο «Εφαρμοσμένη Φυσιολογία Αποκατά¬ 
στασης στον Αθλητισμό και στην Άσκηση» σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (ΑΊ 14). 

Άρθρο 2 

Μεταπτυχιακοί Τίτλοι 

Το Π.Μ.Σ. απονέμει ένα ενιαίο Δίπλωμα Μεταπτυχια¬ 
κών Σπουδών (ΔΜΣ) στην «Εφαρμοσμένη Φυσιολογία 
Αποκατάστασης στον Αθλητισμό και στην Άσκηση». 

Άρθρο 3 

Γνωστικό αντικείμενο 

Το πρόγραμμα μεταπτυχιακών σπουδών (ΠΜΣ) «Εφαρ¬ 
μοσμένη Φυσιολογία Αποκατάστασης στον Αθλητισμό και 
στην Άσκηση» έχει ως αντικείμενο του τη δυνατότητα κάλυ¬ 
ψης των νέων τάσεων στον τομέα της φυσικοθεραπείας, την 
εκμάθηση και πρακτική εξάσκηση στη χρήση και εφαρμογή 
σύγχρονων εργαλείων και μεθόδων αξιολόγησης, την ανα¬ 
βάθμιση της ποιότητας της παρεχόμενης εκπαίδευσης, τη 
βελτίωση των ικανοτήτων και δεξιοτήτων των Φυσιοθερα¬ 
πευτών, την εφαρμογή πρόληψης και συνεχόμενης λειτουρ¬ 
γικής αποκατάστασης, την προώθηση της δημιουργικής - 
κριτικής σκέψης μέσω έρευνας, την εκμάθηση αναζήτησης 
βασικής και εφαρμοσμένης έρευνας, την ερευνητική εξέλιξη 
και απασχόληση των αποφοίτων, την εκμάθηση και πρακτι¬ 
κή εξάσκηση στη χρήση και εφαρμογή σύγχρονων εργαλεί¬ 
ων και μεθόδων αξιολόγησης, την ανάπτυξη ικανότητας στη 
δημιουργία τεκμηριωμένα αποτελεσματικών και ασφαλών 
Φυσιοθεραπευτικών Πρωτοκόλλων, την ορθολογιστική 
χρήση των διεθνών κατευθυντήριων θεραπευτικών οδη¬ 
γιών, την πρόληψη, βελτίωση, λειτουργική αποκατάσταση 
και τη διά βίου θεραπευτική συντήρηση. Επιπλέον, έχει ως 
στόχο την προαγωγή της Υγείας, την επιστημονική άνοδο 
και τη διεθνή βελτίωση της αναγνωρισιμότητας της Ελληνι¬ 
κής Φυσικοθεραπείας και των Ελλήνων Φυσικοθεραπευτών 
καθώς επίσης και την προσφορά γνώσης στην Ελλάδα και 
την αποφυγή εκροής συναλλάγματος στην αλλοδαπή με 
αρνητικές συνέπειες στην οικονομία της Ελληνικής οικογέ¬ 
νειας και χώρας γενικότερα. 

Το πρόγραμμα, παρέχοντας μια ευρεία γκάμα ενοτή¬ 
των (ιποςΙυΙθ5) δίνει τη δυνατότητα στους φοιτητές να 
δημιουργήσουν το δικό τους πρόγραμμα σπουδών που 
να ταιριάζει στις επαγγελματικές ή προσωπικές τους επι¬ 
διώξεις και συμφέροντα. 

Το πρόγραμμα έχει σχεδιαστεί για να ταιριάζει με τις 
ήδη υπάρχουσες επαγγελματικές φυσιοθεραπευτικές 
υποχρεώσεις. Δίνει τη δυνατότητα προσδιορισμού και 
καθορισμού των σύνθετων προβλημάτων στο πλαίσιο 
της πρακτικής της νοσηλείας και αποκατάστασης καθώς 
και την εφαρμογή των κατάλληλων γνώσεων και δεξιο¬ 
τήτων για την επίλυσή τους. 


Άρθρο 4 

Γλώσσα διεξαγωγής του Προγράμματος 

Η γλώσσα διεξαγωγής του Προγράμματος είναι η ελ¬ 
ληνική. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 6 

Πιστωτικές μονάδες 

Οι πιστωτικές μονάδες του προγράμματος είναι συ¬ 
νολικά 90 ΕΘΤ5. 

Άρθρο 7 

Διάρκεια Αειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023. 

Άρθρο 8 

Τέλη φοίτησης 

Για το σύνολο του προγράμματος τα τέλη φοίτησης 
ανέρχονται σε 2.000,00 ευρώ. 

Άρθρο 9 

Ειδικές Διατάξεις 

Όσα θέματα δεν ρυθμίζονται με την παρούσα από¬ 
φαση, ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Απριλίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην αριθμ. 7991/158/10-5-2018 κοινή απόφαση των 
Υπουργών Εργασίας, Κοινωνικής Ασφάλισης και Κοινωνι¬ 
κής Αλληλεγγύης και Οικονομικών, με θέμα «Πρόγραμμα 
επιδότησης διακοπών εργαζομένων, ανέργων και οικο¬ 
γενειών αυτών περιόδου 2018-2019, με Επιταγή Κοινω¬ 
νικού Τουρισμού» ΦΕΚτ.ΒΊ 687/15-5-2018, διορθώνεται, 

το εσφαλμένο: 

«Αριθμ. 7991/158 

Πρόγραμμα επιδότησης διακοπών εργαζομένων, 
ανέργων και οικογενειών αυτών περιόδου 2018- 
2019, με Επιταγή Κοινωνικού Τουρισμού. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 παρ. 6 περ.β υποπ. εε 

του ν. 4144/2013 «Αντιμετώπιση της παραβατικότητας 
στην Κοινωνική Ασφάλιση και στην αγορά εργασίας και 
λοιπές διατάξεις αρμοδιότητας του Υπουργείου Εργα¬ 
σίας, Κοινωνικής Ασφάλισης και Πρόνοιας» (ΦΕΚ88/Α7 
2013), όπως έχει τροποποιηθεί και ισχύει. 

2. Τις διατάξεις των άρθρων 20, 24 και 67 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» (ΦΕΚ143/Α), όπως 
έχει τροποποιηθεί και ισχύει. 

3. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις.» (ΦΕΚ 29/Α). 

4. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις», όπως έχει τροποποιηθεί και 
ισχύει (ΦΕΚ 258/Α72001). 

5. Τις διατάξεις του π.δ. 73/2015 «Διορισμός Αντιπρο¬ 
έδρου.και Υφυπουργών». 

6. Το άρθρο 16 του π.δ. 134/2017 (ΦΕΚ 168/Α') «Ορ¬ 
γανισμός Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης». 

7. Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168/ 
Β72015). 

8. Την αριθ. οικ. 13471 /4878/2018 (ΦΕΚ 814/Β') «Ανά¬ 
θεση αρμοδιοτήτων στον Υφυπουργό Εργασίας Κοινω¬ 
νικής Ασφάλισης και Κοινωνικής Αλληλεγγύης Αθανάσιο 
Ηλιόπουλο». 

9. Τις διατάξεις του π.δ. 22/28-02-2018 (ΦΕΚ 37/Α7 
2018) «Διορισμός Υπουργών... Υφυπουργών». 

10. Την αριθ. πρωτ. 8893/188/26-2-2018 απόφαση του 
Υπουργού Εργασίας, Κοινωνικής Ασφάλισης και Κοιν. 
Αλληλεγγύης σχετικά με την ανάληψη δαπάνης για το 
έτος 2019 (ΑΔΑ:66Σ3465Θ1 Ω-217). 

11 .Το αριθ. πρωτ. 8679/6-02-2018 έγγραφο του ΟΑΕΔ 
με το οποίο διαβιβάστηκε η αριθμ. 270/08/30-01-2018 
απόφαση του ΔΣ του Οργανισμού. 

12. Την αριθ. 16162/1274/16-4-2018 εισήγηση της 
προϊσταμένηςτης Γ.Δ.Ο.Υ. 

13. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 10.000.000 € σε βάρος 
του προϋπολογισμού του Ενιαίου Λογαριασμού για την 
Εφαρμογή Κοινωνικών Πολιτικών (ΕΛΕΚΠ) ΚΑΕ 2639, κατ' 
ανώτατο όριο 7.000.000,00 € το 2018 και 3.000.000,00 € 
το έτος 2019, αποφασίζουμε: 

Το Πρόγραμμα ΚοινωνικούΤουρισμού, με επιδότηση δια¬ 
κοπών εργαζομένων με σχέση εξαρτημένης εργασίας ιδιω¬ 
τικού δικαίου που ασφαλίζονται στον ΕΦΚΑ και καταβάλουν 
τις προβλεπόμενες εισφορές υπέρ της τέως Εργατικής Εστί¬ 
ας, ανέργων εγγεγραμμένων στο Ειδικό Μητρώο Ανέργων 
ΑμεΑ του ΟΑΕΔ, και των οικογενειών τους, περιόδου 2018- 
2019 με Επιταγή Κοινωνικού Τουρισμού, εντάσσεται στα 
πλαίσια του κοινωνικού σκοπού του Λογαριασμού Κοινω¬ 
νικής Πολιτικής, για την πνευματική, πολιτιστική και κοινω¬ 
νική ανάπτυξη του εργατικού δυναμικού και των οικογενει¬ 
ών αυτού συμπεριλαμβανομένης και της ψυχαγωγίας των 
τέκνων τους. 


Η δαπάνη για την επίτευξη του ως άνω σκοπού δεν 
μπορεί να υπερβεί το ποσό των 10.000.000 € και θα κα¬ 
λυφθεί από τις πιστώσεις του Λογαριασμού Κοινωνικής 
Πολιτικής του ΟΑΕΔ. 

Η διαδικασία υποβολής αιτήσεων από τους δικαιού- 
χους-ωφελούμενους, τα κριτήρια μοριοδότησης για 
την επιλογή τους, η κατάρτιση μητρώου δικαιούχων- 
ωφελουμένων, η διάρκεια του προγράμματος, το ύψος 
της επιταγής κοινωνικού τουρισμού, η διαδικασία υπο¬ 
βολής αιτήσεων παροχών και η κατάρτιση μητρώου 
παροχών, η διαδικασία ελέγχου, η αποπληρωμή του 
προγράμματος και κάθε άλλη αναγκαία λεπτομέρεια 
για την υλοποίηση της απόφασης αυτής, καθορίζεται 
με απόφαση του Διοικητικού Συμβουλίου του ΟΑΕΔ και 
γνωστοποιείται στους ενδιαφερομένους με δημόσια 
πρόσκληση τηςΔιοικήτριας του Οργανισμού. 

Η απόφαση αυτή, η ισχύς της οποίας αρχίζει από την 
ημερομηνία δημοσίευσής της, να δημοσιευθεί στην Εφη¬ 
μερίδα της Κυβερνήσεως. 

Αθήνα, 10 Μάίου 2018 

Οι Υπουργοί 

Εργασίας, Κοινωνικής 
Ασφάλισης και 
Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

στο ορθό: 

«Αριθμ. 7991/158 

Πρόγραμμα επιδότησης διακοπών εργαζομένων, 
ανέργων και οικογενειών αυτών περιόδου 2018- 
2019, με Επιταγή Κοινωνικού Τουρισμού (Ορθή 
επανάληψη ΦΕΚτ. Β', αριθμ. 1687/15-05-2018). 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34, παρ. 6, περ. β), υποπερ. 
εε) του ν. 4144/2013 «Αντιμετώπιση της παραβατικότη¬ 
τας στην Κοινωνική Ασφάλιση και στην αγορά εργασί¬ 
ας και λοιπές διατάξεις αρμοδιότητας του Υπουργείου 
Εργασίας, Κοινωνικής Ασφάλισης και Πρόνοιας» (Α' 88), 
όπως έχει τροποποιηθεί και ισχύει. 

2. Τις διατάξεις των άρθρων 20,24 και 67 του ν. 4270/ 
2014 «Αρχές δημοσιονομικής διαχείρισης και εποπτεί¬ 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις» (Α' 143), όπως έχει τρο¬ 
ποποιηθεί και ισχύει. 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις», όπως έχει τροποποιηθεί και 
ισχύει (Α' 258). 

4. Τις διατάξειςτου Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/21-04-2005 (Α' 98). 


Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ» 

5. Του π.δ. 126/05-11-2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

6. Την Υ5/27-01-2015 απόφαση του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204). 

7. Το π.δ. 73/23-09-2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α' 116). 

8. Την αριθμ. Υ29/08-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

9. Το άρθρο 16 του π.δ. 134/25-10-2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης» (Α' 168). 

10. Την Υ6/28-02-2018 απόφασης «Σύσταση μίας (1) 
θέσης Υφυπουργού στο Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης» (Β' 695). 

11. Τις διατάξεις του π.δ. 22/28-02-2018 «Διορισμός 
Υπουργών, Αναπληρωτή Υπουργού και Υφυπουργών» 
(Α' 37). 

12. Την αριθμ. οικ. 13471 /4878/02-03-2018 απόφαση 
του Πρωθυπουργού και της Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (Β' 814), όπως τροποποιήθηκε από την όμοια, 
αριθμ. οικ. 25086/Δ1.8717/03-05-2018 (Β' 1545). 

13. Την με αριθμ. 8893/188/26-02-2018 απόφαση της 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης σχετικά με την ανάληψη δαπάνης για 
το έτος 2019 (ΑΔΑ: 66Σ3465Θ1Ω-217). 

14. Το αριθμ. 8679/06-02-2018 έγγραφο του ΟΑΕΔ 
με το οποίο διαβιβάστηκε η αριθμ. 270/08/30-01-2018 
απόφαση του ΔΣ του Οργανισμού. 

15. Την αριθμ. 16162/1274/16-04-2018 εισήγηση της 
προϊσταμένης της ΓΔΟΥ του ΥΠΕΚΑΑ. 

16. Το αριθμ. ΑΤ2/16176/58/15-3-2018 έγγραφο του 
ΑυτοτελούςΤμήματος Νομοθετικής Πρωτοβουλίας του 
ΥΠΕΚΑΑ. 

17. Το γεγονός ότι από τις διατάξεις αυτής της από¬ 
φασης προκαλείται δαπάνη α) για την επιδότηση των 
δικαιούχων - ωφελούμενων, για το έτος 2018 δαπάνη 
ύψους 7.000.000,00 € και για το έτος 2019 δαπάνη ύψους 
3.000.000,00 € κατ' ανώτατο όριο σε βάρος του προϋπο¬ 
λογισμού του Ενιαίου Λογαριασμού για την Εφαρμογή 
Κοινωνικών Πολιτικών (ΕΛΕΚΠ) (ΚΑΕ 2639) και β) για τη 
διενέργεια των ελέγχων του άρθ. 13 της παρούσας, για 
το έτος 2018 δαπάνη ύψους 350.000,00 € και για το έτος 
2019 δαπάνη ύψους 150.000,00€ σε βάροςτου Π/Υτου 
ΟΑΕΔ (ΚΑΕ: 4419), αποφασίζουμε: 

Εγκρίνουμε την κατάρτιση προγράμματος επιδότησης 
διακοπών εργαζομένων, ανέργων και των οικογενειών 
αυτών με Επιταγή Κοινωνικού Τουρισμού, ετών 2018- 
2019, ως ακολούθως: 

Άρθρο 1 

ΣΚΟΠΟΣ ΚΑΙ ΑΝΤΙΚΕΙΜΕΝΟ 

ΤΟΥ ΠΡΟΓΡΑΜΜΑΤΟΣ 

Σκοπόςτου Προγράμματος ΚοινωνικούΤουρισμού εί¬ 
ναι η πνευματική, πολιτιστική και κοινωνική ανάπτυξη 


του εργατικού δυναμικού και των οικογενειών αυτού 
με την παροχή ποιοτικών υπηρεσιών. Αντικείμενο του 
προγράμματος είναι η επιδότηση των δικαιούχων - ωφε- 
λουμένων για την πραγματοποίηση διακοπών με τη χο¬ 
ρήγηση Επιταγής ΚοινωνικούΤουρισμού. 

Άρθρο 2 

ΠΡΟΫΠΟΛΟΓΙΣΜΟΣ 

Από την εφαρμογή της παρούσας απόφασης προκα- 
λείται: α) για την επιδότηση των δικαιούχων - ωφελούμε¬ 
νων, για το έτος 2018 δαπάνη ύψους 7.000.000,00 € και 
για το έτος 2019 δαπάνη ύψους 3.000.000,00 € κατ' ανώ¬ 
τατο όριο σε βάρος του προϋπολογισμού του Ενιαίου 
Λογαριασμού για την Εφαρμογή Κοινωνικών Πολιτικών 
(ΕΛΕΚΠ) (ΚΑΕ 2639) και β) για τη διενέργεια των ελέγ¬ 
χων του άρθ. 13 της παρούσας, για το έτος 2018 δαπάνη 
ύψους 350.000,00 € και για το έτος 2019 δαπάνη ύψους 
150.000,00 € σε βάροςτου Π/Υτου ΟΑΕΔ (ΚΑΕ: 4419). 

Άρθρο 3 

ΔΙΚΑΙΟΥΧΟΙ/ΩΦΕΛΟΥΜΕΝΟΙ 

ΤΟΥ ΠΡΟΓΡΑΜΜΑΤΟΣ 

1. Ως «Δικαιούχοι» του προγράμματος Κοινωνικού 
Τουρισμού έτους 2018 ορίζονται: 

α) ασφαλισμένοι που πραγματοποίησαν ως εργαζόμε¬ 
νοι με σχέση εξαρτημένης εργασίας ιδιωτικού δικαίου 
κατά το προηγούμενο της έναρξης του προγράμματος 
ημερολογιακό έτος 50 ημέρες στην ασφάλιση του ΕΦΚΑ 
με εισφορές υπέρ της Εργατικής Εστίας σύμφωνα με την 
περ. α' της παρ. 1 του αρθρ. 3 του ν. 678/1977, ως ισχύει, 

β) ασφαλισμένες που έλαβαν κατά το προηγούμενο 
της έναρξης του προγράμματος ημερολογιακό έτος 50 
ημέρες ειδικής παροχής προστασίας μητρότητας (αρθρ. 
142 του ν. 3655/2008, όπως εξειδικεύτηκε με την αριθμ. 
33891/606/2008, Β' 833), 

γ) ασφαλισμένοι που έλαβαν κατά το προηγούμενο της 
έναρξης του προγράμματος ημερολογιακό έτος τακτική 
επιδότηση ανεργίας με βάση τις κοινές περί ανεργίας 
διατάξεις του ΟΑΕΔ διάρκειας τουλάχιστον 2 μηνών (50 
ημερήσια επιδόματα), 

δ) άνεργοι εγγεγραμμένοι στο Ειδικό Μητρώο Ανέρ¬ 
γων ΑμεΑ του ΟΑΕΔ. Κρίσιμος χρόνος συνδρομής της 
προϋπόθεσης είναι η ημερομηνία λήξης της προθεσμίας 
υποβολής των αιτήσεων. 

Ο υπό τα στοιχεία α’ έως γ' αναφερόμενος αριθμός 
ημερών δύναται να προκύψει αθροιστικά από τις ημέρες 
και των τριών στοιχείων. 

2. Ως «Ωφελούμενοι» του προγράμματος Κοινωνικού 
Τουρισμού ορίζονται: 

α) Τα τέκνα των δικαιούχων ηλικίας άνω των πέντε 
και έως δεκαοχτώ ετών, όπως αυτά αποδεικνύονται από 
αυτεπάγγελτη αναζήτηση από αρμόδιο δημόσιο φορέα 
ή όπως η Δημόσια Πρόσκληση ορίσει. Για τους σκοπούς 
της παρούσας ως ημερομηνία συμπλήρωσης του 5ου 
έτους θεωρείται η 01.01.2018. 

β) Τέκνα των δικαιούχων ηλικίας 18 έως 24 ετών είτε 
έμμεσα ασφαλισμένα από τον δικαιούχο ή τον άλλο 
γονέα είτε άμεσα ασφαλισμένα λόγω σπουδών χωρίς 

ημέρες εργασίας, όπως αυτά αποδεικνύονται από αυ- 
τεπάγγελτη αναζήτηση από αρμόδιο δημόσιο φορέα 
ή όπως η Δημόσια Πρόσκληση ορίσει. Κρίσιμος χρόνος 
συνδρομής της προϋπόθεσης ενεργού ασφαλιστικής 
ικανότητας είναι η ημερομηνία λήξης της προθεσμίας 
υποβολής των αιτήσεων. 

γ) Τέκνα των δικαιούχων με οποιαδήποτε αναπηρία 
σε ποσοστό 67% και άνω ισοβίως, ανεξαρτήτως ηλικίας 
έμμεσα ή άμεσα ασφαλισμένα λόγω αναπηρίας, χωρίς 
ημέρες εργασίας 

δ) Οι σύζυγοι των δικαιούχων, όταν είναι έμμεσα 
ασφαλισμένα μέλη αυτών, όπως αποδεικνύονται από 
αυτεπάγγελτη αναζήτηση από αρμόδιο δημόσιο φορέα 
ή όπως η Δημόσια Πρόσκληση ορίσει. 

Κρίσιμος χρόνος συνδρομής της προϋπόθεσης ενερ¬ 
γούς ασφαλιστικής ικανότητας είναι η ημερομηνία λήξης 
της προθεσμίας υποβολής των αιτήσεων. 

ε) Οι συνοδοί δικαιούχων ή ωφελουμένων των ως άνω 
περιπτώσεων α' έως δ' ανηκόντων στην κατηγορία ατό¬ 
μων με αναπηρία σε ποσοστό 67% και άνω, και μόνο στην 
περίπτωση που υπάρχει αναγκαιότητα συνοδείας και αυτή 
προκύπτει από τον νόμο και αποδεικνύεται από σχετική βε¬ 
βαίωση (όταν απαιτείται), όπως αυτή προσδιορίζεται στα 
δικαιολογητικά συμμετοχής της Δημόσιας Πρόσκλησης. 

3. Για τους σκοπούς της παρούσας ως τέκνο νοείται 
κάθε φυσικό, νομιμοποιηθέν ή νομίμως αναγνωρισθέν 
ή υιοθετημένο τέκνο και γενικά κάθε τέκνο του οποίου 
οι δικαιούχοι έχουν τη γονική μέριμνα και επιμέλεια. 

4. Σε περιπτώσεις συζύγων που αμφότεροι είναι δι¬ 
καιούχοι της παροχής κατά την έννοια της παρ. 1 του 
παρόντος, ο ένας εκλαμβάνεται ως ωφελούμενος του 
άλλου, εφόσον δηλωθεί στην αίτηση του αρθρ. 8 της 
παρούσας, όπως η Δημόσια Πρόσκληση ορίσει. 

5. Δεν θεωρούνται δικαιούχοι - ωφελούμενοι του 
προγράμματος Κοινωνικού Τουρισμού έτους 2018: α) 
οι επιλεγέντες δικαιούχοι - ωφελούμενοι στο πλαίσιο του 
προγράμματος Κοινωνικού Τουρισμού έτους 2016-2017, 
ανεξαρτήτως από το αν έκαναν χρήση της παροχής ή όχι, 
εξαιρέσει των επιλεγέντων εκείνων που ανήκουν στην 
κατηγορία ατόμων με αναπηρία και των ωφελουμένων 
μελών τους, 

β) οι δικαιούχοι - ωφελούμενοι συναφούς παροχής 
από οποιονδήποτε άλλο φορέα για την ίδια χρονική πε¬ 
ρίοδο υλοποίησης του προγράμματος, ως αυτή ορίζεται 
στην παρ. 1 του αρθρ. 4 της παρούσας. 

Άρθρο 4 

ΔΙΑΡΚΕΙΑ ΠΡΟΓΡΑΜΜΑΤΟΣ - 

ΑΡΙΘΜΟΣ ΔΙΚΑΙΟΥΧΩΝ/ΩΦΕΛΟΥΜΕΝΩΝ 

1. Το πρόγραμμα θα υλοποιηθεί από την 01.05.2018 
έως την 30.04.2019. Το ως άνω χρονικό διάστημα υλο¬ 
ποίησης του Προγράμματος δύναται να τροποποιηθεί 
με τη Δημόσια Πρόσκληση. 

2. Η διάρκεια διαμονής των δικαιούχων - ωφελουμέ¬ 
νων ορίζεται από μία (1) έως πέντε (5) διανυκτερεύσεις 
εντός του χρονικού διαστήματος της ως άνω παραγρά¬ 
φου, ενώ προσαυξάνεται κατά πέντε (5) επιπλέον διανυ- 
κτερεύσεις για τους δικαιούχους - ωφελούμενους που 


επιλέγουν τουριστικά καταλύματα των νήσων Λέσβου, 
Χίου, Σάμου, Λέρου και Κω. 

3.0 αριθμός των δικαιούχων και των ωφελούμενων του 
προγράμματος καθορίζεται στη Δημόσια Πρόσκληση. 

Άρθρο 5 

ΕΠΙΤΑΓΗ ΚΟΙΝΩΝΙΚΟΥΤΟΥΡΙΣΜΟΥ - 

ΥΨΟΣ ΕΠΙΔΟΤΗΣΗΣ 

1. Η «Επιταγή Κοινωνικού Τουρισμού» ενσωματώνει 
μια συγκεκριμένη οικονομική αξία και ο αποκλειστικός 
σκοπός της είναι η ανταλλαγή της με υπηρεσίες διαμο¬ 
νής από τους παρόχους σύμφωνα με τους όρους της 
Δημόσιας Πρόσκλησης. 

2. Το ύψος της οικονομικής αξίας της επιταγής που 
αποτελεί την επιδότηση του δικαιούχου και των ωφε¬ 
λουμένων, προσδιορίζεται στη Δημόσια Πρόσκληση και 
είναι ανάλογο με την περιοχή, τον τύπο και την κατηγο¬ 
ρία του τουριστικού καταλύματος. 

3. Η «Επιταγή Κοινωνικού Τουρισμού» έχει τη μορφή 
ενός μοναδικού ηλεκτρονικού κωδικού αριθμού για κάθε 
δικαιούχο και για κάθε ωφελούμενο, ο οποίος δημιουρ- 
γείται αυτόματα από το Ολοκληρωμένο Πληροφοριακό 
Σύστημα (ΟΠΣ)του Οργανισμού και αποτυπώνεται μετά 
λοιπά στοιχεία των δικαιούχων και των ωφελουμένων 
στο Μητρώο των παρ. 7 και 12 του αρθρ. 9 της παρού¬ 
σας, ισχύει δε αποκλειστικά για τους σκοπούς του συγκε¬ 
κριμένου προγράμματος μέχρι τη λήξη αυτού. 

4. Η επιδότηση μέσω της Επιταγής ΚοινωνικούΤουρι- 
σμού δίνει τη δυνατότητα στους δικαιούχους να επιλέ¬ 
γουν οι ίδιοι τους παρόχους τουριστικών καταλυμάτων 
σύμφωνα με τις ανάγκες τους. 

Άρθρο 6 

ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ 

1. Ως «Πάροχοι» νοούνται τα τουριστικά καταλύματα, 
όπως αυτά προσδιορίζονται στη Δημόσια Πρόσκληση. 

2. Τα τουριστικά καταλύματα πρέπει να έχουν σε ισχύ 
όλα τα απαιτούμενα δικαιολογητικά που αφορούν στη 
νόμιμη λειτουργία τους, όπως αυτά περιγράφονται στη 
Δημόσια Πρόσκληση. 

Άρθρο 7 

ΔΗΜΟΣΙΑ ΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ 

ΤΩΝ ΜΗΤΡΩΩΝ ΔΙΚΑΙΟΥΧΩΝ - 

ΩΦΕΛΟΥΜΕΝΩΝ ΚΑΙ ΠΑΡΟΧΩΝ 

1. Με Δημόσια Πρόσκληση της Διοικήτριαςτου ΟΑΕΔ, 
που εκδίδεται εντός μηνός από τη δημοσίευση της πα¬ 
ρούσας, προσκαλούνται οι δικαιούχοι και οι πάροχοι να 
υποβάλουν αίτηση συμμετοχής στο πρόγραμμα. 

2. Με τη Δημόσια Πρόσκληση ορίζονται: ο αριθμός 
των δικαιούχων - ωφελουμένων, οι προϋποθέσεις συμ¬ 
μετοχής, η προθεσμία και η διαδικασία υποβολής των 
ηλεκτρονικών αιτήσεων και των απαιτουμένων δικαιολο- 
γητικών, τα κριτήρια μοριοδότησης για την επιλογή των 
υποψηφίων δικαιούχων καθώς και ο αριθμός μορίων ανά 
κριτήριο, η διαδικασία κατάρτισης των Μητρώων Δικαι¬ 
ούχων - Ωφελουμένων και Παροχών, το ποσό επιδότησης 
και τα ανώτατα όρια ιδιωτικής συμμετοχής ανά διανυκτέ- 
ρευση, όπου αυτά προβλέπονται, κάθε αναγκαία λεπτό- 

μέρεια για την υλοποίηση του προγράμματος καθώς και 
κάθε άλλο στοιχείο ή πληροφορία διευκολύνει όσους 
επιθυμούν να συμμετάσχουν στη Δημόσια Πρόσκληση. 

3. Η Δημόσια Πρόσκληση αναρτάται στους διαδικτυα- 
κούς τόπους του ΟΑΕΔ (νννννν.οβθά.ςι·) και του «ΔΙΑΥΓΕΙΑ». 

4. Η Δημόσια Πρόσκληση της παρ. 1 του παρόντος 
δύναται να συμπληρωθεί ή τροποποιηθεί με συμπλη¬ 
ρωματικές Δημόσιες Προσκλήσεις, που εκδίδονται εντός 
των χρονικών ορίων υλοποίησης του προγράμματος. 

Άρθρο 8 

ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ - 

ΔΙΑΔΙΚΑΣΙΑ ΥΠΟΒΟΛΗΣ 

1. Οι αιτήσεις συμμετοχής των υποψηφίων δικαιού¬ 
χων υποβάλλονται προς τον ΟΑΕΔ αποκλειστικά με ηλε¬ 
κτρονικό τρόπο μέσω των ηλεκτρονικών Υπηρεσιών της 
Διαδικτυακής Πύλης του ΟΑΕΔ (νννννν.ΟΒθά.ςι·), όπως η 
Δημόσια Πρόσκληση ορίσει. Σε περίπτωση υποβολής 
αίτησης με τρόπο διαφορετικό από αυτόν που ορίζεται 
στην Πρόσκληση, η αίτηση δεν λαμβάνεται υπ' όψιν ως 
απαράδεκτη. 

2. Οι ηλεκτρονικές αιτήσεις υποβάλλονται μέσα στην 
προθεσμία που ορίζεται ρητά στη Δημόσια Πρόσκληση. 
Μετά τη λήξη της προθεσμίας δεν είναι δυνατή η υπο¬ 
βολή αιτήσεων. 

3. Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/1986 (Α' 75) για τα στοιχεία που δια¬ 
λαμβάνονται σε αυτήν. Η ανακρίβεια των στοιχείων που 
δηλώνονται στην αίτηση επισύρει τις προβλεπόμενες 
ποινικές και διοικητικές κυρώσεις. 

4. Η υποβολή αίτησης συμμετοχής συνιστά εξουσιο¬ 
δότηση προς τον ΟΑΕΔ για τη χρήση και επεξεργασία 
των προσωπικών δεδομένων του αιτσύντσς και των ωφε- 
λουμένων μελών του αποκλειστικά για τους σκοπούς 
της παρούσας. 

5. Ο υποψήφιος φέρει την ευθύνη της πλήρους και 
ορθής συμπλήρωσηςτης ηλεκτρονικής του αίτησης. Δι¬ 
όρθωση, τροποποίηση ή συμπλήρωση των αιτήσεων, 
συμπλήρωση τυχόν ελλειπόντων στοιχείων - δικαισλσ- 
γητικών, έστω και συμπληρωματικών ή διευκρινιστικών, 
επιτρέπεται με νέες ηλεκτρονικές αιτήσεις, οι οποίες υπο¬ 
βάλλονται έως τη λήξη της προθεσμίας υποβολής των 
αιτήσεων σε αντικατάσταση των προηγουμένων. 

6. Δικαισλσγητικά των υποψηφίων που δεν δύναται να 
αναζητηθούν αυτεπαγγέλτως είτε επισυνάπτονται στην 
ηλεκτρονική αίτηση συμμετοχής τους είτε προσκομί¬ 
ζονται στα αρμόδια ΚΠΑ2, ως η Δημόσια Πρόσκληση 
ορίσει. 

7. Υποψήφιοι των οποίων ημέρες εργασίας της παρ. 
1 του αρθρ. 3 ή της παρ. 2 του αρθρ. 9 της παρούσας 
δεν δύνανται να αναζητηθούν αυτεπαγγέλτως λόγω μη 
ένταξής τους στο μηχανογραφικό σύστημα του ΕΦΚΑ 
για οποιονδήποτε λόγο, υποχρεούνται είτε να επισυ¬ 
νάψουν στην αίτηση τους τα σχετικά παραστατικά είτε 
να τα προσκομίσουν στα αρμόδια ΚΠΑ2, ως η Δημόσια 
Πρόσκληση ορίσει. 

8. Μη επισύναψη στην ηλεκτρονική αίτηση των δικαι- 
ολογητικών που ορίζονται από τη Δημόσια Πρόσκλη¬ 
ση ή μη προσκόμιση αυτών ως η Δημόσια Πρόσκληση 


ορίζει καθώς και πρσκύπτσυσα μη πλήρωση των όρων 
της Δημόσιας Πρόσκλησης και αναντιστοιχία των δη- 
λσυμένων στην αίτηση στοιχείων με τα υπσβληθέντα/ 
αυτεπαγγέλτως αναζητηθέντα δικαιολογητικά, είναι 
δυνατόν να επιφέρει είτε αποκλεισμό του δικαιούχου ή 
ωφελούμενου αυτού από το Πρόγραμμα είτε μη μοριο- 
δότησή του για τα κριτήρια εκείνα στα οποία αφορούν 
τα δικαιολογητικά. 

Άρθρο 9 

ΚΡΙΤΗΡΙΑ ΜΟΡΙΟΔΟΤΗΣΗΣ ΓΙΑΤΗΝ 
ΕΠΙΛΟΓΗ ΤΩΝ ΔΙΚΑΙΟΥΧΩΝ - ΚΑΤΑΡΤΙΣΗ 
ΜΗΤΡΩΟΥ ΔΙΚΑΙΟΥΧΩΝ /ΩΦΕΛΟΥΜΕΝΩΝ 

1. Ο ΟΑΕΔ επεξεργάζεται τις αιτήσεις και προβαίνει 
στη μσρισδότησή των υποψηφίων που πληρούν τις προ¬ 
ϋποθέσεις των παρ. 1 και 5 του αρθρ. 3 της παρούσας. 

2. Η μσρισδότηση των δικαιούχων στηρίζεται σε ειδικά 
κριτήρια επιλογής, όπως το ατομικό ή οικογενειακό εισό¬ 
δημα κατά περίπτωση, ο αριθμός των ανήλικων τέκνων, 
ο χρόνος συνεχόμενης εγγεγραμμένης ανεργίας και ο 
αριθμός ημερών ασφάλισης της τριετίας που προηγείται 
του έτους έναρξης του προγράμματος με εισφορές υπέρ 
της Εργατικής Εστίας σύμφωνα με την περ. α' της παρ. 
1 του αρθρ. 3 του ν. 678/1977, ως ισχύει. Τα μοριοδο- 
τούμενα κριτήρια και ο αριθμός μορίων ανά κριτήριο 
επιλογής προσδιορίζονται με τη Δημόσια Πρόσκληση. 

3. Οι πληροφορίες σχετικά με το εισόδημα των δικαι¬ 
ούχων αναζητσύνται με ηλεκτρονικό τρόπο από την Ανε¬ 
ξάρτητη Αρχή Δημοσίων Εσόδων (ΑΑΔΕ). Οι πληροφορίες 
σχετικά με τα ανήλικα τέκνα αναζητσύνται αυτεπαγγέλτως 
από αρμόδιο δημόσιο φορέα ή όπως η Δημόσια Πρό¬ 
σκληση ορίσει. Οιπληρσφσρίες σχετικά μετσν χρόνο της 
συνεχόμενης εγγεγραμμένης ανεργίας αναζητσύνται από 
το Μητρώο Ανέργων του Οργανισμού. Οι πληροφορίες 
σχετικά με τον αριθμό ημερών ασφάλισης των δικαιού¬ 
χων αναζητσύνται αυτεπαγγέλτως από τον ΕΦΚΑ, με την 
εξαίρεση της παρ. 7 του αρθρ. 8 της παρούσας. 

4. Η βαθμολογία που συγκεντρώνουν κατά τη διαδι¬ 
κασία μσρισδότησης οι δικαιούχοι της παρ. 1 του αρθρ. 
3 της παρούσας που ανήκουν στην κατηγορία ατόμων 
με αναπηρία σε ποσοστό 50% και άνω προσαυξάνεται 
κατά 50%. 

5. Κρίσιμος χρόνος συνδρομής των κριτηρίων που 
λαμβάνονται υπόψη για την κατάταξη των υποψηφίων 
είναι ο χρόνος λήξης της προθεσμίας υποβολής των αι¬ 
τήσεων συμμετοχής στη Δημόσια Πρόσκληση, εξαιρσυ- 
μένου του εισοδηματικού κριτηρίου και του κριτηρίου 
των ημερών ασφάλισης της παρ. 2 του παρόντος. 

6. Επιλεγόμενοι από τη διαδικασία μσρισδότησης είναι 
εκείνοι οι δικαιούχοι που συγκεντρώνουν τη μέγιστη 
βαθμολογία, μέχρι της πληρώσεως αθροιστικά με τους 
ωφελούμενους τους του αριθμού που προβλέπεται από 
τη Δημόσια Πρόσκληση. 

7. Μετά τη μσρισδότηση σι δικαιούχοι κατατάσσονται 
σε προσωρινό Μητρώο Δικαιούχων - Ωφελσυμένων, στο 
οποίο αναγράφονται: 

α. ο Κωδικός Αριθμός Αίτησης της αίτησης συμμετοχής 
τους, τα τέσσερα τελευταία ψηφία του Αριθμού Φορο¬ 
λογικού Μητρώου τους (ΑΦΜ) και τα τέσσερα τελευταία 

ψηφία του Αριθμού Μητρώου Κοινωνικής Ασφάλισης 
τους (ΑΜΚΑ), 

β. τα τέσσερα τελευταία ψηφία του Αριθμού Μητρώ¬ 
ου Κοινωνικής Ασφάλισης (ΑΜΚΑ) των ωφελούμενων 
μελών ανά δικαιούχο, 

γ. τα μόρια που αντιστοιχούν σε καθένα από τα κριτή¬ 
ρια μοριοδότησης της παρ. 2 του παρόντος, όπως αυτά 
θα προσδιοριστούν από τη Δημόσια Πρόσκληση, τυ¬ 
χόν προσαύξηση της παρ. 4 του παρόντος, ο συνολικός 
αριθμός μορίων και η σειρά κατάταξης των δικαιούχων 
με βάση τη συνολική μοριοδότηση των κριτηρίων. Ο 
αριθμός κατάταξης των ωφελουμένων είναι ίδιος με τον 
αριθμό κατάταξης των δικαιούχων, 

δ. ο μοναδικός ηλεκτρονικός κωδικός αριθμός της Επι¬ 
ταγής Κοινωνικού Τουρισμού για τους επιλεγόμενους δι¬ 
καιούχους και τους ωφελούμενους αυτών που πληρούν 
τις προϋποθέσεις του αρθρ. 3 της παρούσας. 

8. Για τους υποψήφιους που δεν πληρούν ή που δεν 
αποδεικνύεται ότι πληρούν τις προϋποθέσεις της παρ. 1 
του αρθρ. 3, όπως αυτές εξειδικεύονται από τη Δημόσια 
Πρόσκληση, ή που εντάσσονται στις περιπτώσεις της 
παρ. 5 του αρθρ. 3 της παρούσας συντάσσεται προσω¬ 
ρινός Πίνακας Αποκλεισμένων, με αναφορά του λόγου 
αποκλεισμού τους. 

9. Μέλη που δηλώθηκαν ως ωφελούμενα στην αίτη¬ 
ση, χωρίς να πληρούν τις προϋποθέσεις του αρθρ. 3 της 
παρούσας, δεν θα ληφθούν υπ' όψιν κατά την κατάρτιση 
του προσωρινού Μητρώου Δικαιούχων - Ωφελουμένων 
και του προσωρινού Πίνακα Αποκλεισμένων. 

10. Το προσωρινό Μητρώο Δικαιούχων - Ωφελουμέ¬ 
νων και ο προσωρινός Πίνακας Αποκλεισμένων αναρ- 
τώνται στην διαδικτυακή πύλη του ΟΑΕΔ (νννννν.03θά. 
9 γ) και ανακοινώνεται η έκδοση τους στον Πίνακα Ανα¬ 
κοινώσεων των αρμοδίων Υπηρεσιών (ΚΠΑ2) του ΟΑΕΔ. 

11. Οι υποψήφιοι που κατέθεσαν ηλεκτρονική αίτη¬ 
ση συμμετοχής έχουν δικαίωμα υποβολής προς το ΔΣ 
του ΟΑΕΔ μίας και μόνο ηλεκτρονικής ένστασης κατά 
των αποτελεσμάτων του προσωρινού Μητρώου Δι- 
καιούχων-Ωφελουμένων και του προσωρινού Πίνακα 
Αποκλεισμένων εντός της αποκλειστικής προθεσμίας 
τριών (3) εργασίμων ημερών από την επομένη ημέ¬ 
ρα της δημοσιεύσεως τους στη διαδικτυακή πύλη 
του ΟΑΕΔ. Λεπτομέρειες για την υποβολή και την 
εξέταση των ενστάσεων καθορίζονται στη Δημόσια 
Πρόσκληση. 

12. Κατόπιν εξέτασης των ενστάσεων από το Δ.Σ. του 
Οργανισμού, καταρτίζεται το Οριστικό Μητρώο Δικαιού¬ 
χων - Ωφελουμένων και ο οριστικός Πίνακας Αποκλεισ¬ 
μένων. Το οριστικό Μητρώο Δικαιούχων - Ωφελουμένων 
και ο οριστικός Πίνακας Αποκλεισμένων αναρτώνται στη 
διαδικτυακή πύλη του ΟΑΕΔ (νννννν.οΒθό.ςή και ανακοι¬ 
νώνεται η έκδοση τους στον Π ίνακα Ανακοινώσεων των 
αρμοδίων Υπηρεσιών (ΚΠΑ2) του ΟΑΕΔ. 

13. Το προσωρινό και οριστικό Μητρώο Δικαιούχων - 
Ωφελουμένων και ο προσωρινός και οριστικός Πίνακας 
Αποκλεισμένων καταρτίζονται από τη Διοικήτρια του 
ΟΑΕΔ ή από το αρμόδιο όργανο που ορίζεται με από¬ 
φαση της. 


Άρθρο 10 

ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ - 

ΔΙΑΔΙΚΑΣΙΑ ΥΠΟΒΟΛΗΣ 

1. Οι αιτήσεις συμμετοχής των υποψηφίων παροχών 
υποβάλλονται προς τον ΟΑΕΔ αποκλειστικά με ηλεκτρο¬ 
νικό τρόπο μέσω των ηλεκτρονικών Υπηρεσιών της Δια- 
δικτυακής Πύλης του ΟΑΕΔ (νννννν.03Θ<±9 γ) με τη χρήση 
κωδικών πρόσβασης. Λεπτομέρειες για τη διαπίστευση 
των χρηστών, τη συμπλήρωση και ηλεκτρονική υποβολή 
των αιτήσεων καθώς και για τα απαιτούμενα δικαιολο- 
γητικά καθορίζονται με τη Δημόσια Πρόσκληση. Σε πε¬ 
ρίπτωση υποβολής αίτησης με τρόπο διαφορετικό από 
αυτόν που ορίζεται ρητά στην Πρόσκληση, η αίτηση δεν 
λαμβάνεται υπ'όψιν ως απαράδεκτη. 

2. Οι αιτήσεις υποβάλλονται μέσα στην προθεσμία που 
ορίζεται στη Δημόσια Πρόσκληση των παρ. 1 και 4 του 
αρθρ. 7 της παρούσας. 

3. Η αίτηση επέχει θέση δήλωσης αποδοχήςτων όρων 
και των προϋποθέσεων του προγράμματος καθώς και 
δήλωσης του άρθρου 8 του ν. 1599/1986 (Α' 75) για τα 
στοιχεία που διαλαμβάνονται σε αυτήν. Η ανακρίβεια 
των στοιχείων που δηλώνονται στην αίτηση επισύρει 
τις προβλεπόμενες ποινικές και διοικητικές κυρώσεις. 

4. Οι δυνητικοί πάροχοι φέρουν την ευθύνη της πλή¬ 
ρους και ορθής συμπλήρωσης της ηλεκτρονικής τους 
αίτησης. Διόρθωση, τροποποίηση ή συμπλήρωση των 
αιτήσεων, συμπλήρωση τυχόν ελλειπόντων στοιχείων - 
δικαιολογητικών, έστω και συμπληρωματικών ή διευ¬ 
κρινιστικών, επιτρέπεται με νέες αιτήσεις, οι οποίες υπο¬ 
βάλλονται σε αντικατάσταση των προηγουμένων, έως τη 
λήξη της προθεσμίας υποβολής αιτήσεων. 

5. Οι πάροχοι οφείλουν να επισυνάψουν στην ηλε¬ 
κτρονική αίτησή τους τα οριζόμενα από τη Δημόσια 
Πρόσκληση δικαιολογητικά, άλλως αποκλείονται από 
τη συμμετοχή στο Πρόγραμμα. 

6. Πάροχοι που έχουν ήδη ενταχθεί στο Μητρώο 
Παροχών στο πλαίσιο υλοποίησης του προγράμματος 
Κοινωνικού Τουρισμού έτους 2016-2017 υποβάλλουν 
ηλεκτρονική αίτηση ανανέωσης της συμμετοχής τους 
στο πρόγραμμα. Οι πάροχοι της παρούσας παραγράφου 
υποχρεούνται να επισυνάψουν στην ηλεκτρονική τους 
αίτηση μόνο δικαιολογητικά που έχουν τροποποιηθεί 
ή αντικατασταθεί σύμφωνα με την κείμενη νομοθεσία. 

Άρθρο 11 

ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ 

1. Κατόπιν της επεξεργασίας των αιτήσεων των πα¬ 
ροχών συντάσσεται το προσωρινό Μητρώο Παροχών. 
Για τους υποψήφιους που από τον έλεγχο των αιτήσεων 
προκύπτει ότι δεν πληρούνται ή δεν αποδεικνύεται ότι 
πληρούνται οι προϋποθέσεις του αρθρ. 6 της παρούσας, 
όπως αυτές εξειδικεύονται με τη Δημόσια Πρόσκληση, 
συντάσσεται προσωρινός Πίνακας Αποκλεισμένων, με 
αναφορά στον λόγο αποκλεισμού τους. 

2. Το προσωρινό Μητρώο Παροχών και ο προσωρι¬ 
νός Πίνακας Αποκλεισμένων Παροχών αναρτώνται στη 
διαδικτυακή πύλη του ΟΑΕΔ (νννννν.οΒθά^ι - ) και ανακοι¬ 
νώνεται η έκδοση τους στον Πίνακα Ανακοινώσεων των 
αρμοδίων Υπηρεσιών (ΚΠΑ2) του ΟΑΕΔ. 

3. Οι υποψήφιοι που κατέθεσαν ηλεκτρονική αίτηση 
συμμετοχής έχουν δικαίωμα υποβολής προς το ΔΣ του 
ΟΑΕΔ μίας και μόνο ηλεκτρονικής ένστασης κατά των 
αποτελεσμάτων του προσωρινού Μητρώου Παροχών 
και του προσωρινού Πίνακα Αποκλεισμένων εντός της 
αποκλειστικής προθεσμίας τριών (3) εργάσιμων ημερών 
από την επομένη ημέρα της δημοσιεύσεωςτους. Λεπτο¬ 
μέρειες για την υποβολή και την εξέταση των ενστάσεων 
καθορίζονται στη Δημόσια Πρόσκληση. 

4. Κατόπιν εξέτασης των ενστάσεων των παροχών από το 
ΔΣ.του Οργανισμού, καταρτίζεται το Οριστικό Μητρώο Πα¬ 
ροχών και ο οριστικός Πίνακας Αποκλεισμένων Παροχών. 

5. Το οριστικό Μητρώο Παροχών και ο οριστικός Πίνα¬ 
κας Αποκλεισμένων αναρτώνται στη διαδικτυακή πύλη 
του ΟΑΕΔ (νννννν.οθθά.ςτ) και ανακοινώνεται η έκδοσή 
τους στον Πίνακα Ανακοινώσεων των αρμοδίων Υπηρε¬ 
σιών (ΚΠΑ2) του ΟΑΕΔ. 

6. Το προσωρινό και οριστικό Μητρώο Παροχών και 
ο προσωρινός και οριστικός Πίνακας Αποκλεισμένων 
Παροχών καταρτίζονται από τη Διοικήτρια του ΟΑΕΔ ή 
από το αρμόδιο όργανο που ορίζεται με απόφασή της. 

7. Η διαδικασία κατάρτισης του Μητρώου Παροχών 
των παρ. 1 έως 6 του παρόντος ή ένταξης σε αυτό είναι 
δυνατόν να τροποποιηθεί με Δημόσια Πρόσκληση των 
παρ. 1 και 4 του αρθρ. 7 της παρούσας. 

Άρθρο 12 

ΛΟΙΠΟΙ ΟΡΟΙ ΚΑΙ ΠΡΟΫΠΟΘΕΣΕΙΣ, 

ΣΥΜΒΑΣΗ ΔΙΚΑΙΟΥΧΩΝ - ΠΑΡΟΧΩΝ, 
ΟΙΚΟΝΟΜΙΚΗ ΣΥΜΜΕΤΟΧΗ ΤΩΝ ΔΙΚΑΙΟΥΧΩΝ - 
ΩΦΕΛΟΥΜΕΝΩΝ 

1. Η διαδικασία εκδήλωσης ενδιαφέροντος, οι υποχρε¬ 
ώσεις και τα δικαιώματα δικαιούχων και παροχών, καθώς 
και οι λοιποί όροι και προϋποθέσεις του προγράμματος 
περιγράφονται αναλυτικά στη Δημόσια Πρόσκληση. 

2. Οι δικαιούχοι και οι πάροχοι συμπληρώνουν και υπο¬ 
γράφουν προτυποποιημένη, αναρτημένη στη διαδικτυ- 
ακή πύλη του ΟΑΕΔ, σύμβαση, η οποία βασίζεται στους 
όρους και τις προϋποθέσειςτης Δημόσιας Πρόσκλησης. 
Η από τα συμβαλλόμενα μέρη υπογεγραμμένη ανωτέρω 
σύμβαση καθώς και τα δικαιολογητικά που σύμφωνα με 
τη Δημόσια Πρόσκληση θα πρέπει να τη συνοδεύουν, 
διαβιβάζονται με ηλεκτρονική σάρωση στον ΟΑΕΔ. 

3. Η σύναψη σύμβασης μεταξύ δικαιούχου και παρό- 
χου γεννά την αξίωση του δεύτερου να εισπράξει από 
τον ΟΑΕΔ ποσό αντίστοιχο με την οικονομική αξία της 
Επιταγής Κοινωνικού Τουρισμού, όπως αυτή ορίζεται 
στην παρ. 2 του αρθρ. 5 της παρούσας και προσδιορίζε¬ 
ται με τη Δημόσια Πρόσκληση, ως αντάλλαγμα μέρους 
ή του συνόλου των παρεχομένων υπηρεσιών διαμονής. 

4. Για τη διαμονή στα καταλύματα καταβάλλεται από 
τους δικαιούχους και ιδιωτική οικονομική συμμετοχή, 
το ύψος της οποίας καθορίζεται στη σύμβαση της παρ. 
2 του παρόντος και δεν είναι δυνατόν να υπερβαίνει συ¬ 
γκεκριμένα ανώτατα όρια, τα οποία προσδιορίζονται στη 
Δημόσια Πρόσκληση. Για τους δικαιούχους - ωφελού¬ 
μενους που επιλέγουν για τη διαμονή τους τουριστικά 
καταλύματα των νήσων Λέσβου, Χίου, Σάμου, Λέρου και 
Κω η ιδιωτική συμμετοχή είναι υποχρεωτικά μηδενική. 


5. Φόροι που βαρύνουν τους διαμένοντες στα του¬ 
ριστικά καταλύματα δικαιούχους ή ωφελούμενους δεν 
καλύπτονται από το πρόγραμμα. 

Άρθρο 13 

ΔΙΑΔΙΚΑΣΙΑ ΕΛΕΓΧΟΥ 

Οι διοικητικοί και επιτόπιοι έλεγχοι διενεργούνται από 
υπαλλήλους του ΟΑΕΔ σύμφωνα με τις κείμενες διατάξεις. 

Άρθρο 14 

ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

1. Οι αιτήσεις των παροχών και τα σχετικά δικαιολο- 
γητικά για την αποπληρωμή του προγράμματος, όπως 
αυτά ορίζονται στη Δημόσια Πρόσκληση, υποβάλλονται 
για κάθε τρίμηνο υλοποίησης του προγράμματος κατά 
τη διάρκεια του επόμενου ημερολογιακού τριμήνου. Αι¬ 
τήσεις που υποβάλλονται εκπρόθεσμα απορρίπτονται. 

2. Αρμόδιο όργανο για την αποπληρωμή του προγράμ¬ 
ματος ορίζεται ο Προϊστάμενος του ΚΠΑ 2 της περιοχής 
αρμοδιότητας της έδρας της επιχείρησης/παρόχου. 

Άρθρο 15 

ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει κατά την υλοποίηση 
του προγράμματος επιλύεται με απόφαση του ΔΣ του 
ΟΑΕΔ ή το όργανο που αυτό ορίσει, μετά από γνώμη 
της Επιτροπής Ε.Λ.Ε.Κ.Π. 

Άρθρο 16 

ΠΑΡΑΒΑΣΗ ΤΩΝ ΟΡΩΝ ΤΗΣ ΠΡΟΣΚΛΗΣΗΣ - 

ΚΥΡΩΣΕΙΣ 

Με απόφαση του Δ.Σ. του Οργανισμού μετά από γνώ¬ 
μη της Επιτροπής Ε.Λ.Ε.Κ.Π. η παράβαση των όρων του 
προγράμματος από τους δικαιούχους και τους παρόχους, 
εκτός της διακοπής της επιδότησης, μπορεί να επιφέρει 
τον αποκλεισμό τους από το πρόγραμμα έως τρία (3) και 
έως πέντε (5) χρόνια αντίστοιχα. 

Άρθρο 17 

ΤΕΛΙΚΕΣ ΔΙΑΤΑΞΕΙΣ 

1. Στη Δημόσια Πρόσκληση εκδήλωσης ενδιαφέρο¬ 
ντος που εκδίδεται σύμφωνα με τις διατάξεις της παρού¬ 
σας εξειδικεύεται ή και ορίζεται οτιδήποτε δεν αναφέ- 
ρεται στους όρους της παρούσας στη βάση της εθνικής 
και της Ενωσιακής νομοθεσίας». 

2. Η παρούσα απόφαση ισχύει από 15.05.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2018 

